b'\n_START_ARTICLE_\nPartit de la Revoluci\xc3\xb3 Democr\xc3\xa0tica\n_START_SECTION_\nAntecedents\n_START_PARAGRAPH_\nL\'ambient pol\xc3\xadtic i democr\xc3\xa0tic de M\xc3\xa8xic va comen\xc3\xa7ar a canviar el comen\xc3\xa7ament de la d\xc3\xa8cada dels vuitanta. El pa\xc3\xads estava experimentant un descontentament amb els governs successius del Partit Revolucionari Institucional (PRI), i fins i tot, algunes figures prominents d\'aquest partit se\'n van separar, com ara Cuauht\xc3\xa9moc C\xc3\xa1rdenas. M\xc3\xa8xic estava experimentat una grau crisi econ\xc3\xb2mica, causada per errors administratius, i sobretot per la crisi petroliera mundial. El Terratr\xc3\xa8mol de M\xc3\xa8xic de 1985, un dels m\xc3\xa9s forts de la hist\xc3\xb2ria de M\xc3\xa8xic, on van morir m\xc3\xa9s de 10.000 persones, va sacsejar a la societat: el govern va donar una resposta massa tard i inadequada, ra\xc3\xb3 per la qual la societat mateixa va organitzar reeixidament les taques de rescat, dirigides per intel\xc2\xb7lectuals d\'esquerra prominents del pa\xc3\xads. Aquest esdeveniment va representar un desvetllament de la consci\xc3\xa8ncia ciutadana i de la necessitat d\'un canvi.\n_START_SECTION_\nLes eleccions presidencials de 1988\n_START_PARAGRAPH_\nPer a les eleccions presidencials de 1988, Cuauht\xc3\xa9moc C\xc3\xa1rdenas, fill de l\'expresident L\xc3\xa1zaro C\xc3\xa1rdenas, potser el m\xc3\xa9s fam\xc3\xb3s i estimat dels presidents mexicans del segle\xc2\xa0xx, es va postular com a candidat d\'oposici\xc3\xb3. Cuauht\xc3\xa9moc es va convertir r\xc3\xa0pidament en una figura molt popular, i va guanyar la simpatia de gran part del poble, sobretot d\'aquells que volien un govern veritablement social-dem\xc3\xb2crata. Per primera vegada en la hist\xc3\xb2ria del segle\xc2\xa0xx de M\xc3\xa8xic, Cuauht\xc3\xa9moc va ser el primer candidat d\'oposici\xc3\xb3 a omplir el Z\xc3\xb3calo, la pla\xc3\xa7a principal del pa\xc3\xads, amb simpatitzants._NEWLINE_El dia de les eleccions, el 6 de juliol, 1988, el sistema de c\xc3\xb2mput, "va caure", i encara que certs sondejos i enquestes declaraven que C\xc3\xa1rdenas era el guanyador, el candidat del PRI, Carlos Salinas de Gortari, va ser oficialment declarat guanyador per la Secretaria de Governaci\xc3\xb3, l\'institut que estava encarregat del proc\xc3\xa9s electoral. Encara que aquestes eleccions s\xc3\xb3n molt controvertibles, i alguns declaren que el candidat del PRI guanyaria legalment, l\'expressi\xc3\xb3 se cay\xc3\xb3 el sistema, es va convertir en una frase col\xc2\xb7loquial per a referir-se al frau electoral._NEWLINE_C\xc3\xa1rdenas gaudia d\'un gran suport ciutad\xc3\xa0. Es van organitzar marxes amb milers de persones encap\xc3\xa7alades per C\xc3\xa1rdenas mateix. Fins i tot, els candidats del Partit Acci\xc3\xb3 Nacional (PAN), Manuel Clouthier, i Rosario Ibarra, del Partit Revolucionari dels Treballadors, es van unir a les marxes pro-democr\xc3\xa0cia organitzades per C\xc3\xa1rdenas i els seus seguidors.\n_START_SECTION_\nCreaci\xc3\xb3 del partit\n_START_PARAGRAPH_\nCercant una via pac\xc3\xadfica per a resoldre el descontentament de la ciutadania pel suposat frau electoral, C\xc3\xa1rdenas va decidir formar un nou partit pol\xc3\xadtic, el Partit de la Revoluci\xc3\xb3 Democr\xc3\xa0tica el 5 de maig, 1989. Aquest partit va rebre el suport de dissidents del PRI i de l\'extint Partit Mexic\xc3\xa0 Socialista.\n_START_SECTION_\nEl partit com a for\xc3\xa7a pol\xc3\xadtica\n_START_PARAGRAPH_\nAmb el creixement econ\xc3\xb2mic promogut pel nou president de la naci\xc3\xb3, Carlos Salinas, el PRI es va fer d\'un nou vigor. El PAN tamb\xc3\xa9 es va fer de m\xc3\xa9s suport dels ciutadans. Aix\xc3\xad, el Partit de la Revoluci\xc3\xb3 Democr\xc3\xa0tica es convertiria en la tercera for\xc3\xa7a pol\xc3\xadtica del pa\xc3\xads. Per a les eleccions del 1994 i 2000 C\xc3\xa1rdenas va obtenir el tercer lloc, amb menys del 20% dels vots._NEWLINE_El Districte Federal Mexic\xc3\xa0, com a capital federal, no pertany a un estat sin\xc3\xb3 a tots els estats de la federaci\xc3\xb3, ra\xc3\xb3 per la qual, hist\xc3\xb2ricament, els seus caps de govern eren designats directament pel president de la rep\xc3\xbablica. Les demandes per m\xc3\xa9s autonomia es van consolidar el 1997, i per primera vegada, els ciutadans del Districte Federal van elegir al cap de govern i als membres d\'una Assemblea Legislativa. En aquestes eleccions, i en les eleccions subseg\xc3\xbcents, el PRD va obtenir el suport quasi complet dels ciutadans: una enorme majoria dels diputats de l\'Assemblea Legislativa s\xc3\xb3n del PRD. El 1997, C\xc3\xa1rdenas es convertiria en el primer cap de govern del Districte Federal elegit per via electoral. El 2000, hi seria elegit Andr\xc3\xa9s Manuel L\xc3\xb3pez Obrador, tamb\xc3\xa9 del PRD. El 2005, L\xc3\xb3pez Obrador va renunciar i es va presentar com a candidat per a les eleccions presidencials del 2006, que es van realitzar el 2 de juliol. El resultat d\'aquestes eleccions va afavorir al candidat del PAN per nom\xc3\xa9s el 0,57% i L\xc3\xb3pez Obrador ha decidit impuganar el resultat i va acusar a l\'Institut Federal Electoral de frau. En no presentar prou evid\xc3\xa8ncia, el Tribunal Federal Electoral va rebujtar les impugnacions i va declarar Felipe Calder\xc3\xb3n com a guanyador de les eleccions i presidente electe. Curiosament, el PRD, que era la tercera for\xc3\xa7a pol\xc3\xadtica en nombre de seients al Congr\xc3\xa9s de la Uni\xc3\xb3, en les eleccions parlament\xc3\xa0ries que es van realitzar simult\xc3\xa0niament, es va consolidar com la segona for\xc3\xa7a pol\xc3\xadtica del pa\xc3\xads, duplicant el nombre de seients a amdues cambres del Congr\xc3\xa9s._NEWLINE_Despr\xc3\xa9s de la decisi\xc3\xb3 del Tribuanl, L\xc3\xb3pez Obrador va "enviar al diable" les institucions i va declarar la intenci\xc3\xb3 de formar un govern paral\xc2\xb7lel "leg\xc3\xadtim". Els seus simpatitzants van tancar les principals avingudes de la ciutat de M\xc3\xa8xic i les autopistes d\'entrada, i van acampar a la pla\xc3\xa7a central per 5 setmanes. Tamb\xc3\xa9 va convocar els seus simpatitzants el 16 de setembre, diada nacional de M\xc3\xa8xic, a la pla\xc3\xa7a central de la capital, per celebrar una "Convenci\xc3\xb3 Nacional Democr\xc3\xa0tica". Per mitj\xc3\xa0 d\'una votaci\xc3\xb3 a m\xc3\xa0 al\xc3\xa7ada, aquesta convenci\xc3\xb3 el va elegir "president leg\xc3\xadtim de M\xc3\xa8xic", basant-se en la seva interpretaci\xc3\xb3 de l\'article 39 de la constituci\xc3\xb3 mexicana que estalbeix que el poble t\xc3\xa9 el dret de canviar la forma de govern de la naci\xc3\xb3._NEWLINE_No obstant el suport del que gaudeix L\xc3\xb3pez Obrador, no ha estat lliure de cr\xc3\xadtiques. Molts opositors consideren que la seva pol\xc3\xadtica \xc3\xa9s m\xc3\xa9s populista que no pas socialista, i que ha incrementat indiscriminadament el deute del Districte Federal per a finan\xc3\xa7ar els seus projectes, com ara la construcci\xc3\xb3 d\'una autopista elevada sobre l\'Anell Perif\xc3\xa8ric de la ciutat. Alguns membres del seu equip de treball, com ara el secretari de finances, van ser acusats de corrupci\xc3\xb3. Tamb\xc3\xa9 va ser criticat per utilitzar recursos del pressupost del Districte Federal per a crear c\xc3\xb2mics pol\xc3\xadtics: historietes il\xc2\xb7lustrades sobre els "complots" del president de la Rep\xc3\xbablica, aliat amb l\'expresident Carlos Salinas, en contra seva.'